《秋闱放榜作》
宋代·林希逸

三载抡材棘屋中，不知老尽几英雄。争先谁是穿杨妙，偶得依然拾芥同。

众噪似狂俄寂寂，捷传未定愈忡忡。人间万事皆儿戏，注目长空送暮鸿。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。